জল তরল পদার্থ - গন্ধ, বর্ণ, আকারহীন - কত কথা। তা হলে প্রথম বৃষ্টির টাপুর - টুপুর শব্দে জানলা খুলে খুশিতে হাত বাড়িয়ে যে ছোঁয়াটুকু তার সুবাস টুকুন, সোহাগ টুকুন কি কিছুই নয়। তা হলে, গৈরিক বর্ণ ধারণ করে যে গঙ্গা, ওই জলই তো পবিত্রতম জ্ঞানে কয়েক ফোটা তুলসি পাতা সহযোগে মুখে দিতে হয় হিন্দুর অন্তিম অবস্থায়, পরপারে যাবার পরম লগ্নে। কালো বরণ নয় যমুনার জল ! শ্রীরাধার মনের কথা, অন্তরের ব্যথা যমুনার ওই জলই না বুঝত। কালো বরণই তো শ্রীরাধার অন্তরের আলোয় রাধা শ্যাম।